Document ID: 32001R2070

Komisjoni määrus (EÜ) nr 2070/2001,
23. oktoober 2001,
millega muudetakse määrust (EÜ) nr 2366/98, millega kehtestatakse oliiviõli tootmistoetuste kohaldamise üksikasjalikud eeskirjad 1998/1999., 1999/2000. ja 2000/01. turustusaastaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1513/2001, [2] eriti selle artiklit 5,
võttes arvesse nõukogu 20. juuli 1998. aasta määrust (EÜ) nr 1638/98, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta, [3] muudetud määrusega (EÜ) nr 1513/2001, eriti selle artiklit 2,
võttes arvesse nõukogu 17. juuli 1984. aasta määrust (EMÜ) nr 2261/84, milles sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, [4] viimati muudetud määrusega (EÜ) nr 1638/98, eriti selle artiklit 19,
ning arvestades järgmist:
(1) Määrusega (EÜ) nr 1513/2001, millega muudetakse määruseid nr 136/66/EMÜ ja (EÜ) nr 1638/98 oliiviõli toetuskava kehtivusaja pikendamise ja oliiviõli kvaliteedistrateegia osas, on pikendatud praegu õli- ja rasvasektoris kehtivate eeskirjade kohaldamist kuni 2003/04. turustusaastani. Sellest tulenevalt tuleks muuta komisjoni määrust (EÜ) nr 2366/98, [5] viimati muudetud määrusega (EÜ) nr 648/2001. [6]
(2) Määruse (EMÜ) nr 2261/84 artiklis 15 sätestatakse, et kui heakskiidetud õlipressimisettevõtte kontrollimise tulemused on kõnealuse ettevõtte laoarvestuses kajastatud näitajatest erinevad, peab liikmesriik kindlaks määrama õlikoguse, mille jaoks igale tootjale toetust antakse, võttes arvesse nimetatud määruse artiklis 18 sätestatud standardmeetodi kohaselt kindlaks määratud oliivi- ja õlisaagiseid. Selleks, et kõnealune kogus kajastaks võimalikult täpselt asjaomaste tootjate tegelikku toodangut, peab liikmesriik kõnealuse koguse kindlaksmääramisel arvesse võtma ka muid objektiivseid tegureid. Sellisteks kriteeriumideks on asjaomaste õlipuude arv, asjaomase ühtlase piirkonna jaoks kindlaks määratud saagis ning koefitsient, millega võetakse arvesse riigi tasandil erinevust hinnangulisest saagisest tuleneva tootmise ja komisjoni poolt määruse (EMÜ) nr 2261/84 artikli 17a lõike 2 kohaselt kindlaks määratud efektiivse tootmise vahel, ning neid kriteeriume tuleb toetuse saamise õigusele vastava koguse arvutamisel arvesse võtta.
(3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2366/98 muudetakse järgmiselt.
1. Pealkirjas asendatakse tekst "1998/1999., 1999/2000. ja 2000/01. turustusaastaks" tekstiga "1998/1999., 1999/2000., 2000/01., 2001/02., 2002/03. ja 2003/04. turustusaastaks".
2. Artikli 14 lõike 1 teises lõigus asendatakse tekst "1998/1999., 1999/2000. ja 2000/01. turustusaastaks" tekstiga "1998/1999., 1999/2000., 2000/01., 2001/02., 2002/03. ja 2003/04. turustusaastaks".
3. Artikli 15 lõike 1 teine lõik asendatakse järgmisega:
"Ilma et see piiraks asjaomaste oliivikasvatajate õigust esitada pressimisettevõtte suhtes mis tahes nõudeid, ei tohi kõnealune kogus ületada kas iga esitatud abitaotlusega hõlmatud kogust või kogust, mis saadakse, korrutades:
- asjaomaste oliivikasvatajate õlipuude arvu
- kõnealuste oliivikasvatajate asukohaks oleva ühtlase piirkonna keskmise saagisega ja
- koefitsiendiga, mis kajastab määruse (EMÜ) nr 2261/84 artikli 17a lõike 2 alusel liikmesriigi jaoks kindlaks määratud toodangu ja kõnealuse liikmesriigi puhul saagiste ja õlipuude arvu hindamisel saadud toodangu suhet.
Õlipuude arv määratakse kindlaks võrdeliselt asjaomase õlikogusega, juhul kui toetust taotletakse rohkem kui ühest õlipressimisettevõttest saadud õli jaoks."
4. Artikli 26 lõikes 2 asendatakse tekst "1998/1999., 1999/2000. ja 2000/01. turustusaastal" tekstiga "1998/1999., 1999/2000., 2000/01., 2001/02., 2002/03. ja 2003/04. turustusaastal".
5. Artikli 28 lõikes 2 lisatakse "2000/01." järele "kuni 2002/03.".
6. Artikli 30 lõike 1 kolmandas lõigus asendatakse tekst "20 % 2000/01. turustusaastal" tekstiga "20 % 2000/01. kuni 2003/04. turustusaastani".
7. Artikli 32 viimane lõik asendatakse järgmisega:
"Enne 1999/2000., 2000/01., 2001/02., 2002/03. ja 2003/04. turustusaasta 1. jaanuari esitavad tootjaliikmesriigid kokkuvõtva aruande artiklite 28, 29 ja 30 alusel läbi viidud kontrollide arvu, kohandamist vajanud juhtude arvu (märkides ära asjaomase teabe ja kogused) ning määratud või määramisel olevate karistuste kohta, samuti lühikese hinnangu sätestatud kontrollimenetluste ja esinenud raskuste kohta."
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. oktoober 2001

Labels: 3
17
19